Prof. dr. sc. Stipe Kutleša 


Ruđer Bošković pripada Hrvatima prema svojemu podrijetlu, 
jeziku, djelovanju i svijesti o svojoj pripadnosti 


Naslov teksta u beogradskom tabloidu Informeru od 25. svibnja 2023. glasi: ,Hrvati 
posle Tesle otimaju i Srbina Ruđera Boškovića“ (na mrežnim stranicama: ,Hrvati nam 
posle Tesle otimaju i Ruđera Boškovića. Srbi opet predmet velikohrvatske 
kleptomanije"). Istoga nadnevka sa sličnim porukama Politika je objavila autorski tekst 
Milana Četnika - ,Ruđer Bošković u krizi identiteta". Povod tim tekstovima prijedlog je 
preimenovanja Zračne luke Dubrovnik u Čilipima koja bi trebala ponijeti ime 
znamenitoga fizičara, astronoma, matematičara, filozofa, rođenoga Dubrovčanina, 
Hrvata — isusovca Ruđera Josipa Boškovića. 


Kao krunske „svjedoke“ Informer je okupio poznati „velikosrpski trojac stručnjaka“, 
sastavljen od Save Štrpca i Miodraga Linte, predvođenih osuđenim ratnim zločincem 
Vojislavom Šešeljem. U Hrvatskoj se posljednjih godina rijetko odgovara na srpske 
krivotvorine i laži. Smatra se kako to više nije zajednička država pa je bespredmetno 
reagirati na nešto što je opće poznato. Srpska industrija posrbljivanja, krivotvorenja i 
laži traje više od dva stoljeća i tu nema premca. Već je rečeno kako time popunjavaju 
povijesne rupe. Ne samo što pokušavaju osporiti pripadnost Hrvatskoj znamenitih 
ličnosti nego krivotvore povijesne fakte, prisvajaju čitava kulturna razdoblja, odriču 
ime hrvatskomu jeziku proglašavajući ga srpskim itd. Vučićevska Srbija svoje šape 
pruža prema svim susjednim državama, južno i zapadno. Svrha je negiranje 
samostalnih i neovisnih država za račun ,srpskoga sveta“, tzv. Velike Srbije. Informer 
napominje kako su ,domaći stručnjaci“ oštro osudili taj novi skandalozni potez ustaša, 
napominjući da sve to rade zbog goleme mržnje prema Srbima. Objavljeni tekstovi u 
dvama beogradskim glasilima povod su našemu razgovoru s prof. dr. sc. Stipom 
Kutlešom, jednim od najboljih poznavatelja života i djela Ruđera Boškovića, svjetskoga 
znanstvenika hrvatskoga podrijetla. 


Najprije raščistimo, je li u vremenu u kojem je živio Bošković pripadnost naciji 
bila podatak koji se upisivao u dokumente? 


Općepoznata je činjenica da se ideja nacije i nacionalnosti u modernom značenju riječi 
javlja koncem 18. stoljeća, a u 19. stoljeću događaju se procesi formiranja nacija, 
ponajprije u Europi, koji se nastavljaju i u 20. stoljeću. Sve se to događa nakon 
Boškovićeve smrti (1787.). Prema tome, u njegovo doba pripadnost nekoj naciji u 
današnjem smislu riječi nije uopće postojala jer nije postojala ni ideja nacije ni 
nacionalne države. 


Što pokazuju dokumenti? 


Dokumenti tada ne daju uvijek izričit odgovor na pitanje je li tko prema nacionalnosti 
Hrvat, Srbin, Talijan i slično, ali se često može zaključiti o etničkoj, vjerskoj, 
regionalnoj pripadnosti. Poznato je također da se u dokumentima studenata 
upisivanih na studije kao važna odrednica navodi vjeroispovijest, a često i regionalna 
oznaka pripadnosti da se zna odakle dolazi dotični student. Ponekad su ljudi dobivali i 
prezimena, posebno u starije doba, prema kraju odakle dolaze. Tako npr. najstariji 
poznati hrvatski znanstvenik iz srednjega vijeka (12. stoljeće) Herman postaje poznat 
kao Dalmatin ili Dalmatinac te ga danas znamo po tome imenu i prezimenu. 

HRVATI NAM POSLE TESLE OTIMAJU I RUĐERA 
BOSKOVIĆA Srbi opet predmet velikohrvatske 
kleptomanije 


Vlast u Dubrovniku odlučila da aerodrom Čilipi u Dubrovniku ponese ime poznatog srpskog 
astronoma 


Učenicima i studentima u Hrvatskoj u upisnim se dokumentima navodila 
vjeroispovijest, ali ne i nacionalnost. No to ne znači da ideja i svijest o narodnosnoj ili 
etničkoj pripadnosti ili jeziku nije postojala. Često su se u našim krajevima 
poistovjećivale narodnost, kasnije nacija, i vjera tako da se one koji su bili katolici 
smatralo Hrvatima, a pravoslavce se smatralo Srbima. To je bila i velikosrpska ideja i 
praksa kojoj u 19. stoljeću prigovara Franjo Rački kada kaže da je ,Srbima svaki 
našinac istočne Crkve Srbin”, tj. Srbi poistovjećuju narodnost i vjeru. Zato se i 
dogodilo da su hrvatske pravoslavce počeli smatrati Srbima iako to etnički ni 
nacionalno nisu bili. 


Je li u Boškovićevo vrijeme u Dubrovniku bilo srbokatolika? 


Što se Dubrovnika tiče, stanovništvo je bilo katoličko, osim u jednom kratkom 
razdoblju (konac 19. i početak 20. stoljeća) kada se manji dio izjašnjavao kao Srbi 
katolici / srbokatolici. U Boškovićevo doba srbokatolika u Dubrovniku nije bilo. Kad 
već nije posve uspjela ideja ,svi su Srbi pravoslavni", onda je zaživjela starija vukovska 
ideja „Srbi triju zakona / vjeroispovijesti" pa su se i katolici mogli smatrati Srbima. To 
načelno nije pogrješno. U tom se smislu ni svi Hrvati ne mogu i ne smiju smatrati 
katolicima. Postoje Hrvati protestanti mnogih denominacija, muslimani i pravoslavni 
Hrvati. Slično vrijedi za svaki narod. Ali povijesne su okolnosti i tu bile važan 
čimbenik. 

Iz arhiva, što bi se za Boškovića moglo tvrditi: je li bio Srbin ili Hrvat? 


Svaka ozbiljna rasprava mora se držati činjenica, dokumenata, argumenata. Ako 
netko ne zna elementarne činjenice, onda je s njim nesmisleno bilo što raspravljati; on 
sam sebe diskvalificira iz ozbiljne rasprave. Ako npr. ne postoje dostupni dokumenti iz 
kojih bi se moglo vidjeti da je Ruđer Josip Bošković nedvojbeno označen kao Srbin, 
Hrvat, Talijan, Francuz ili bilo što drugo, niti ima njegova vlastitoga iskaza o tome da 
npr. kaže: „Ja sam Srbin, ja sam Hrvat, ja sam Talijan, ja sam Francuz? i sl., onda se 
mora neizravno donijeti zaključak na osnovi drugih premise koje vrlo vjerojatno (rekao 
bih sasvim sigurno) upućuju na odgovor. Za to postoji dovoljno materijala i priličan 
broj iskaza na osnovi kojih se može zaključiti tko je bio Ruđer Bošković. 


Koji su to? 
Ovdje ih nije moguće navesti sve, ali ističem neke najvažnije. 


U drugoj polovici 19. stoljeća, pod utjecajem formiranja europskih nacija u modernom 
smislu riječi i nacionalnoga osvještavanja, intenzivira se i pitanje nacionalnosti Ruđera 
Boškovića. Hrvatska historiografija smatra da su Bošković i njegovi predci Hrvati, vrlo 
mali dio talijanske historiografije da je Talijan, dijelom po majci, a dijelom po svojem 
obrazovanju i kulturi kojoj je pripadao te jeziku kojim je pisao svoja djela. 


NONATHKA 


ijnovijevesti Svet Politika Društvo Pogledi Hronika Ekonomija Sport Kultura Beograd 


Ruđer Bošković u krizi identiteta 


Pokrenuta procedura da se zvaničnom nazivu aerodroma u Čilipima kod 


Dubrovnika pridoda ime jednog od najslavnijih Dubrovčana, čiji je otac bio 
Srbin iz Popova polja, a majka poreklom iz Bergama 


Pyħep BolikoBuh, geno Bnaxa Bykosi apo mysej Cpšvje. nap Muxajna NynnHa 


Pod utjecajem velikosrpskih ideja Vuka Stefanovića Karadžića, Ilije Garašanina i 
drugih ističe se krajem 19. stoljeća da je Ruđer Bošković Srbin, ali to su i svi 
Dubrovčani. Opća vukovska velikosrpska teza proširuje se na srpstvo svih štokavaca i 
prisutna je sve do danas. Tako npr. srpski autor Kosta T. Stojanović ističe (1891.) 
srpstvo Dubrovnika, Boškovićevih predaka i samoga Ruđera Boškovića. On, između 
ostaloga, kaže: ,Učeni dubrovački pesnici kao što je I. Bunić, V. Menčetić, L. M. Pučić, 
V. Gučetić i dr. sačinjavahu pored ljudi, koji su se bavili naukom, kao što je Đon Ristić 
..., Serafin Crijević ..., i dr. — cvet inteligencije dubrovačke. Oni su podigli srpsku 
čitaonicu, ... za održavanje svoje narodnosti ... Ovo nam jasno pokazuje da jezuitska 
škola, u kojoj su svi Dubrovčani onog vremena, kao i B. (tj. Bošković — S. K.) dobijali 
prve naučne osnove, nije mogla učiniti od Dubrovčana ništa drugo do Srbe; jer 
društvo, okolina u kojoj se kretao živalj beše srpska. Ta ista okolina uticala je i na B. 
te je on ... ostao Srbin uvek...". Stojanovićeve su tvrdnje neutemeljene i proizvoljni 
plod mašte i bolesnih želja jer se ne zasnivaju na izvornoj građi. Otuda kod njega 
mnoštvo faktografskih netočnosti. On tako npr. navodi među Ruđerovom braćom i 
sestrama ,Avgustina*, a zna se da Ruđer nije imao brata imenom Augustin, a 
Stojanović i ne zna za najmlađu Ruđerovu sestru Anicu s kojom je Ruđer bio vrlo 
blisko vezan. Iz prepiske između Anice i Ruđera i na hrvatskom jeziku svašta bi se 
moglo naučiti što bi Stojanoviću (i svakom drugom) moglo pomoći kod olaka iznošenja 
neutemeljenih tvrdnja. 


Za velik dio srpske historiografije Bošković je, dakle, Srbin ili je srpskoga ili srpsko- 
talijanskoga podrijetla, tj. „iz mešovitog srpsko-talijanskog braka". 


Budući da je Bošković bio i filozof, kako na njega gledaju glavni protagonisti 
srpske filozofske misli? 


Vjerojatno najveći srpski filozof Branislav Petronijević u uvodnom tekstu na engleskom 
jeziku latinsko-engleskoga izdanja Boškovićeva glavnoga djela Teorija prirodne filozofije 
(1922. i 1966.) izričito navodi tvrdnju o Boškovićevu srpskom podrijetlu. On kaže: „S 
očeve strane Boškovićeva je obitelj čisto srpskog podrijetla, njegov djed Boško bio je 
pravoslavni srpski seljak iz sela Orahova u Hercegovini. Njegov otac, Nikola, kasnije je 
preselio u Dubrovnik... gdje je postao rimokatolik.“ Petronijević, dakle, izričito ne kaže 
da je Bošković Srbin nego samo da je srpskoga podrijetla. Petronijevićevu tvrdnju o 
srpskom podrijetlu Ruđera Boškovića kritizirao je hrvatski matematičar pravoslavne 
vjere Vladimir Varićak, kojega Srbi također svojataju, koji je Petronijeviću prigovorio 
da za svoje tvrdnje nema dokumentirane dokaze jer ne navodi ni jedan izvor tomu u 
prilog. Uz to je Petronijević, kao i golema većina srpskih autora, površan, što potvrđuje 
npr. i njegovo navođenje pogrješnoga datuma Boškovićeva rođenja (18. rujna umjesto 
18. svibnja 1711.). Ako netko vuče svoje podrijetlo od ovoga ili onoga ili je iz 
»mešovitog braka“, onda je ne samo teorijski moguće nego se u praksi i događa da 
izražava svoju nacionalnost ili prema očevoj ili majčinoj nacionalnosti. Bošković bi se, 
prema tome, morao izjasniti ili kao Srbin ili kao Talijan jer mu je „majka Italijanka”. 


Što je s Boškovićevim talijanskim korijenima? 


Istina je da je djed Ruđerove majke, tj. Ruđerov pradjed, podrijetlom iz Bergama u 
sjevernoj Italiji. Kao trgovac doselio se u Dubrovnik. Njegovi potomci su se kroatizirali i 
bili su ugledni dubrovački građani. 


U Ruđerovoj se kući nije govorilo talijanski nego „naški“, „ilirski“, slovinski", iako su 
mnogi Dubrovčani znali talijanski. Da je Bošković slabo znao talijanski kada je došao 
na studij u Rim 1725., svjedoči i zabilješka Đure Matijašića (pismo od 10. studenoga 
1725.) da Bošković slabo poznaje talijanski jezik (pocca cognizione della lingua 
Italiana). Kada ga je poznati francuski znanstvenik i enciklopedist Jean D' Alembert 
nazvao talijanskim učenjakom, točnije matematičarem, Bošković mu je odgovorio u 
svojem djelu Voyage astronomique et geographique dans l'état de l'église (Astronomsko i 
zemljopisno putovanje po crkvenoj državi) (1770.) da on nije Talijan nego Dalmatinac iz 
Dubrovnika, tj. napisao je ovako: ,Ovdje ćemo u prvom redu upozoriti da je naš autor 
Dalmatinac i iz Dubrovnika, a ne Talijan." Boškovića su i neki drugi autori njegova 
doba (ali i poslije) svrstavali među talijanske učenjake, što nije nimalo čudno jer je 
najveći dio svojega života proveo u Italiji i njima je bio poznat po svojim djelima 
objavljenim pretežito na latinskom, ali i na talijanskom jeziku. Drugi su ga 
suvremenici označavali kao Dalmatinca i/ili Dubrovčanina. Nema dvojbe da Bošković 
pripada i talijanskoj kulturi i znanosti, i francuskoj, ali i svjetskoj. No srpskoj ni u 
kojem slučaju. 


Vratimo se srpskoj historiografiji i prisvajanju Boškovića s njihove strane. 


Od Vuka Karadžića i I. Garašanina do V. Šešelja proteže se jedna konstanta u pogledu 
prisvajanja tuđih teritorija, ljudi, kulture, jezika i sl. Što se Boškovića tiče, navodno, 
kako je već rečeno, „pouzdano se zna" da je on Srbin ili barem srpskoga podrijetla. 
Tako Radoslav Milošević (2007.) kaže: ,Očigledna je zabluda da je Ruđer Bošković 
Hrvat, jer se pouzdano zna da je sin od oca Srbina i majke Talijanke.“ 


Kao „dokaz“ za to navodi izjavu koju nikako ne može potkrijepiti činjenicama: „U 
engleskoj enciklopediji postoji lična izjava Ruđera Boškovića da je srpskog porijekla 
koju je zabilježio njegov biograf kada je poznati naučnik priman u kraljevsko naučno 
društvo u Londonu.“ Zanimljivo je da Britanci ne znaju ni za tu izjavu ni ime 
navodnoga Boškovićeva biografa. To ne zna nitko drugi osim Srba. Da su Britanci 
znali, i kada bi danas znali, onda bi jednoznačno Boškovića u izdanjima Encyclopediae 
Britannicae naveli kao Srbina. U raznim izdanjima Encyclopediae Britannicae nalaze se 
razne kvalifikacije Boškovićeve nacionalnosti: od toga da je talijanski znanstvenik, 
Hrvat, srpskoga podrijetla, jugoslavenski znanstvenik do nenavođenja njegove 
nacionalne i etničke pripadnosti. U svojem elektroničkom izdanju (2020.) Encyclopedia 
Britannica navodi za Ruđera Boškovića: „Otac mu je bio Hrvat (neki kažu da je bio 
Srbin)." Izdanje svih Boškovićevih djela i korespondencije u Italiji pod naslovom 
L'Edizione nazionale Ruggiero Giuseppe Boscovich navodi: ,R. J. Bošković rođen je 
1711. u Ragusi ... danas Dubrovnik (Hrvatska), od oca Hrvata i majke Talijanke.“ No o 
talijanskom podrijetlu Boškovića i njegovu talijanskom nacionalnom osjećaju već je 
nešto rečeno. 


Može li se nešto više doznati iz njegove korespondencije? 


U pismima bratu Bartolomeju (Baru), isusovcu na službi u Italiji, Ruđer je često 
izvješćivao o događajima, ali i o intimnijim stvarima koje nisu bile za javnost. Tako 
kada se Ruđer Bošković nalazio u Beču 1757., napisao je o hrvatskim postrojbama 
koje u Sedmogodišnjem ratu (1756. — 1763.) idu u rat protiv Prusa (2. srpnja 1757.). 
„Prekjučer, ako se ne varam, prošlo je ispod gradskih zidina 1200 Hrvata, a jutros 
1000. Promatrao sam one prve velikim dalekozorom sa zvjezdarnice, a ove sam pošao 
vidjeti kočijom na cestu i pozdravio sam časnike“, piše bratu. U tom pismu koje je 
napisano talijanskim jezikom Bošković je umetnuo hrvatske riječi (što je inače često 
radio s umetanjem cijelih rečenica i odlomaka): ,Dobar put, i sreću. Odgovorili su 
Sluga ponizni“. Nakon nešto više od tri mjeseca opet iz Beča javlja bratu (24. listopada 
1757.) vijesti o zauzeću Berlina od strane austrijske vojske u kojoj su sudjelovale i 
hrvatske postrojbe pod vodstvom feldmaršala Hadika. Bošković mu piše: ,Živio Hadik i 
naši Hrvati.“ Ako Bošković Hrvate naziva ,našima*, onda bi to moralo značiti da se 
smatrao pripadnikom toga naroda. 


Budući da je pripadao isusovačkomu redu, ima li tu kakvih tragova o njegovoj 
nacionalnoj pripadnosti? 


Bošković je bio povezan s Hrvatskom bratovštinom u Rimu (osnovanom 1453.) kojoj je 
svrha bila pomoći hrvatskim hodočasnicima u Rimu i onima koji su se našli ili su 
živjeli u Vječnom gradu. Podatci iz dokumenata Generalnoga arhiva Družbe Isusove i 
Bratovštine sv. Jeronima u Rimu kažu da je Ruđer Bošković bio dobročinitelj 
Bratovštine jer joj je, za vrijeme dok je predsjednik Bratovštine bio Benedikt Stay, 
Boškovićev sugrađanin i prijatelj, ustupio, uz suglasnost generala Isusovačkoga reda, 
novac koji je zaradio izvodeći tehničke poslove u lukama Riminiju i Savoni, a za uzvrat 
Bratovština će njemu i bratu mu Bartolomeju davati godišnju mirovinu. Članovi 
Bratovštine (Congregazione / Conftaternita illyrica / degli Schiavoni) bili su istaknuti 
Hrvati. ,A da su stari nazivi illyrico i degli Schiavoni označavali hrvatsku instituciju, 
pokazuje podatak da su se za kanonike i članove Bratovštine primali samo oni koji 
govore hrvatski i potječu iz hrvatskih krajeva. Bratovština je često tražila podršku 
Hrvatskog sabora, koji joj je od 1609., bio i pokrovitelj“ (Mijo Korade, 1991.). O svojem 
odnosu prema Hrvatskom zavodu u Rimu svjedoči sam Bošković u pismu iz godine 
1753. kada javlja kući vijest o smrti svojega zemljaka: ,Izgubismo velikog prijatelja, 
čovjeka kome nije bilo premca, koji je bio dika i uzdanica našega naroda u Rimu, 
dobroga našega nadsvećenika Sigismondija (koji je bio na čelu) našeg narodnog 
(Zavoda sv. Jeronima).“ Pitanje srpskim historiografima: Je li Zavod sv. Jeronima u 
Rimu još uvijek narodni (nacionalni) zavod hrvatskoga naroda u Vječnom gradu ili je 
to možda postao ili oduvijek bio srpski katolički papinski zavod? 


Jezik hrvatskih književnika, dakle hrvatski, u protekla je dva stoljeća najprije 
posrbljivan, zatim se govorilo da je Hrvatima Vuk dao jezik, da bi se na kraju 
nijekalo njegovu zasebnost i samosvojnost, neovisnost od srpskoga. Što je bilo u 
Boškovićevo vrijeme? 


Što se tiče jezika, a danas je to pitanje u Hrvatskoj posebno aktualno, jezik kojim se 
govorilo u Dubrovniku, i kojim se govorilo u Boškovićevoj kući, Bošković naziva 
»Naški“ ili „ilirski“ jezik. Kada u jednoj prigodi Bošković objašnjava značenje imena 
poljskoga kralja i njegova prijatelja Stanislava Poniatowskoga, onda kaže da to ime u 
poljskom ,kao i u mojem hrvatskom jeziku (meo Illyrico idiomate) potječe od riječi stani 
ili stanovati i slava.“ 

Govoreći o jeziku kojim se govori u njegovoj kući Bošković također upotrebljava 
izričaje „lingua illirica“ ili „idioma Illyricum quo domo utimur“ (ilirski / hrvatski jezik 
kojim se koristimo kod kuće) ili ,vernacula nostra lingua“ (,naš domaći jezik“). Neki 
talijanski iredentistički autori kažu: ,Znamo da je takav jezik u Dubrovniku bio 
talijanski" („Sappiamo che tale lingua a Ragusa era l'italiana“). Zaključak bi morao biti 
da su talijanski i ilirski jezik istoznačnice. Zbog takva zaključka talijanski se autor nije 
posramio. Ali i mnogi srpski autori nastoje ,dokazati“ da Bošković i njegov jezik 
nemaju ništa s Hrvatima. I prije Boškovićeva doba, zatim u njegovo doba i poslije 
izričito i mnogo je puta posvjedočeno da su nazivi „ilirski“, „slovinski“, ,slavenski" 
„dalmatinski“ i „hrvatski“ istoznačnice. Navodim samo nekoliko primjera. Isprava iz 
Krka s početka 16. stoljeća kaže o jeziku ,,... corvato cioe shiavon“ (hrvatski to jest 
slovinski / slavenski). Jedan vatikanski prijepis Gundulićeva Osmana napisan je 
»in Lingua Chroatica, literis latinis” (hrvatskim jezikom, latinskim pismom). 
Najdosljednije od svih hrvatskih humanista koji su svoj materinski jezik nazivali 
hrvatskim (lingua Croatica) bio je Antun Vrančić. U 17. stoljeću se poistovjećuju izrazi 
ilirski i hrvatski (idiomo illyrico — harvatskoga izgovora), u 18. stoljeću Andrija 
Jambrešić objavljuje Indeks Illyrico sive croatico — latinum (Ilirsko ili hrvatsko latinsko 
kazalo) (1742.). Malo zatim (1749.) Filip Grabovac kaže: ,U Dalmaciji... se i jezik zva, 
kakonoti ilirički, pak slovinski, potom toga arvacki i evo i danas. Tri su imena a 
jedan je isti jezik." (Podsjetimo da je to upravo doba kada živi Ruđer Bošković). 


Početkom 19. stoljeća dubrovački franjevac Joakim Stulli u svom djelu Lexicon latino- 
italico-illyricum, izraz ,illyrice“ tumači kao: “slovinski, harvatski, hrovatski, horvatski". 
Slovenski jezikoslovac i slavist Matija Murko kaže: ,Odustajem od daljnjih navoda i 
priloga za hrvatsko ime u 16. do 18. stoljeća, jer već dosada izneseni dovoljnim su 
dokazom, da se ime ilirsko, slovinsko i hrvatsko upotrebljavalo kao sinonim.“ Prema 
tome, nazivi ilirski, slovinski, dalmatinski nikako se ne mogu dovesti u vezu sa 
srpskim jezikom. Da su Hrvati svoj jezik razlikovali od srpskoga, pokazuje djelo Ivana 
Ambrozovića iz Sombora iz 1808. ,Proričje i narečenja, sa srpskog jezika na ilirički 
privedena, nadopunjena i složena." Jezikoslovci su u 19. i 20. stoljeću jasno tvrdili da 
od hrvatskoga i srpskoga imena ,ne bijaše srbsko u Dubrovniku nikad u običaju, što 


bismo mogli primjerom dokazati, a naprotivno čini se, da su se hrvatskoga duže 
vremena spominjali i rado ga upotrebljavali“. Čak i srpski autori navode kako su se u 
Dubrovniku dokumenti prepisivali „sa srpskoga jezika u naš ilirski“ („ex lingua 
serviana in hanc nostram illyricam“).To ne znači ništa drugo nego da su srpski i ilirski 
ili hrvatski ili ,naš jezik“ dva posebna jezika. Tu ne pomaže ni Petronijevićeva jezična 
akrobacija u kojoj on navodi da je Bošković poznavao nekoliko jezika: latinski, 
talijanski francuski ,kao i svoj rođeni jezik srpsko-hrvatski“. Jezik 18. stoljeća koji je 
Bošković naučio kao dijete ne može se zvati srpsko-hrvatski jer takvu jezičnu 
konstrukciju ne navodi (niti može navoditi) ni jedan izvor iz 18. stoljeća. Postoji još 
mnogo toga što govori u prilog istoj tezi o tome da Bošković pripada Hrvatima prema 
svojemu podrijetlu, jeziku, djelovanju, prema svijesti o svojoj pripadnosti. Iz svega 
rečenoga neka svatko sam prosudi o Boškovićevoj narodnosnoj pripadnosti. 


. 


5p!s o Boškovićevu krštenju / Document about Bošković's baptism 


Spis o Boškovićevu krštenju 26. svibnja 1711. u katoličkoj crkvi u Dubrovniku 
Temeljem čega navedeni trojac Boškovića proglašava Srbinom? 


Trojac je samo suvremena inačica velikosrpskoga povijesnoga osvajačkoga nasljeđa. 
Već sam spomenuo da s onima koji rabe samo neke ideološke mantre bez ikakva 
dokaza ne treba ni raspravljati. Pogotovu kada ne znaju ni osnovne činjenice. Tako 
npr. Vojislav Šešelj kaže ,da je nedopustivo da Ruđera Boškovića smatraju 'svojim' 
kada nema ništa hrvatsko“. I nastavlja: „Rođen je u mom selu kraj Orahovog Dola u 
Hercegovini. Oženio se Italijankom. S Hrvatima nikada ništa nije imao, sve do starih 
dana. Ne znam odakle im ideja da rade tako nešto. Ali šta se mi i čudimo kada su 
Hrvati celu svoju istoriju zasnovali na pljačkanju i otimanju, na prevarama.” 


Prije svega, Ruđer Bošković nije rođen u Šešeljevu selu nego u Dubrovniku. 
Boškovićev otac Nikola je rođen u selu Orahov Dol, a ne ,kraj Orahova Dola u 
Hercegovini". Ruđer se nije ženio jer je bio katolički svećenik, isusovac. Ne znam je li 
Šešelju poznato da se katolički svećenici ne žene. Ako Bošković s Hrvatima ,ništa nije 
imao”, u čije je ime bratu pisao o „našim Hrvatima", u čije je ime pripadao Zavodu sv. 
Jeronima u Rimu i sl.? Možda u srpsko ime? Sličnih terceta i multiceta ima kod Srba 
u izobilju. 


pobjedi na 
Sljemenu 


ch 


PRVA PRIČA: KAKO JE RUĐER BOŠKOVIĆ OSTAO 
NEOSTVARENHDEAL SUVREMENE ZNANOSTI 


Trojac izričito ili neizričito prihvaća staru velikosrpsku ideju svojih prethodnika i nju 
stavlja kao premise svakoga mogućega zaključivanja. Te su premise već izrečene 
nekoliko puta i stalno se ponavljaju ovisno o političkoj situaciji. Koncem 19. stoljeća u 
Hrvatskoj, u Zagrebu objavljuje svoje tekstove protiv Hrvata Sima Lukin Lazić. 
Podsjeća li nas to na sadašnje Novosti koje financiraju hrvatski porezni obveznici? 
Osnovne teze S. Lukina Lazića su ove: ,Prakolijevka Srba bila je čak tamo u dalekoj 
Aziji, u zemlji Indiji. Misli se, da je tu bila i prva Srbija... Bilo je to vrlo, vrlo davno, ... 
prije Krista ... Jedan ogranak Srpstva krenu iz Indije prema zapadu i ustavi se ... u 
zemlji Mezopotamiji (Međurječju), između Perzije, Arabije i Male Azije. Tu Srbi 
osnovaše Novu Sarbarsku (Srbiju), podigoše mnoge gradove, dadoše im srpska imena i 
proboraviše tu nekoliko vjekova. Neki pisci vele, da su se Srbi tu zatekli ... u doba 
zidanja vavilonske kule, pa čak da su je oni i zidali ... Manji dio ostaje još u Novoj 
Sarbarskoj, a svi ostali digoše se oružanom rukom ... pa poplaviše Egipat (Misir), 
Libiju i Mavretaniju, i postaviše tamo svoju vlast. Ova srpska najezda izvršena je u tri 
maha, od prilike, prije neke 3500 godina ... Jedni (se) pretopiše u tamošnje narode, a 
ostali se razasuše i pređoše u Evropu ... Većina ih se naseli na Balkanskom 
poluostrvu. Oni u Italiji, Španjolskoj i Francuskoj utonuše u latinštini, pa vremenom 
nekoji od tih Srba dočepaše se i prestola rimskog ... Maloazijski Srbi još prije neke 
3087 godina borahu se u slavnom trojanskom ratu protiv Grka kao saveznici 
Trojanaca. A kad Trojanci podlegoše Grcima i kad u tom ratu pogibe i srpski kralj, 
onda ovi Srbi izabraše novog vođa, pa s njim otploviše Egejskim, Jonskim i 
Jadranskim morem, te se jedni otiskoše čak iza rijeke Pada u Italiji i tamo zasnovaše 
novu srpsku naseobinu na onom prostoru, gdje je kasnije carevala Mljetačka 
Republika ili Venecija ... Neki vele, da je i sam Aleksandar Veliki bio Srbin ... Drugi 


ogranak Srba pođe iz velike Indije preko srednje Azije i ustavi se između Kaspijskog i 
Azovskog Mora, na međama današnje azijske i evropske Rusije ... Tu oni osnuju novu 
domovinu, koju nazvaše Servanija ... Treći, posljednji ogranak Srba krenu iz Indije 
pravcem na sjever i uputi se međom velikog carstva Kitaja ili Kine ... Najzad ... dođu 
ovi Srbi u Sibiriju i ... tu oni osnuju novu Srbiju.“ Srbi iz Sibira ,svi skupa pređu u 
Evropu. Jedni se ustave oko rijeke Volge, Dona i Dnjepra ... Drugi se stane ... u 
kasnijoj Poljskoj, Galiciji i Besarabiji. 


Treći odmaknu još zapadnije i konačno se nastane u današnjem njemačkom carstvu, 
oko rijeke Odre i Labe i duž cijelog Baltičkog mora, a kasnije se pružiše čak i do rijeke 
Rajne ... U današnjoj Bavarskoj i Češkoj, ostali polapski Srbi osnovaše drugu Bijelu 
Srbiju koja se također zvala Bojka ... A od te Bojke srpske kasnije Švabe stvoriše svoju 
Bojoaniju (Bavarsku) i Bojemiju (Češku) ... Oni najsjeverniji Srbi duž Baltičkog Mora 
osnovaše Baltičku Srbiju u Pruskoj, Pomorskoj (Pomeranu), u Maklenburgu i 
Hanoveru u sjevernim stranama današnje Njemačke ... Oko godine 387. Srbi i Nijemci, 
udruženi pod imenom Gota, osvojiše gotovo sav Balkanski Poluostrv ... i zasnovaše tu 
kao neku posebnu državu gotsku.“ Srpski vođa Strojilo ,razori i stari grad Epidavr u 
Dalmaciji ... Stanovnici Epidavra, Grci i Latini, bježeći ispred srpske navale, povukoše 
se nešto sjevernije prema ostrvu Lokrumu i tu udariše temelj novom gradu Raguzi, 
koji mi zovemo Dubrovnik ... Strojilo podiže i Spljet, Trogir, Krk, Rab i druge gradove, i 
očisti od tuđinštine sve srpske zemlje od Poljane u Arbaniji čak do stare Vindobone 
(sadašnjeg Beča), te oslobodi i veliki dio panonskih srpskih zemalja, zajedno sa 
Srijemom ... Ime Srbin postalo je u nezapamćemo doba, na mnogo stoljeća prije Hrista 
... Svi današnji Sloveni zvahu se jednim općim rođačkim imenom: Srbi ... Kasnije u 


Velikoj Srbiji (bilo je) jedno gorštačko pleme ... (koje) se ... nazivaše Hrvati. ... I tako iz 
onog ostatka prastaraih Srbalja, ponikoše novi narodi: Česi, Moravci, Poljaci, Rusi, 
Slovaci, Slovenci, Hrvati, Bugarci“. A M. S. Milojević (1872.) dodaje: „Tako na 
...srpskim kostima niknu današnja Germania, Belgija, Dania, Holandia, veći deo 
Francuske, Španije, sva Austrija, Prajska i Italija, sva Grčka, ceo Balkanski poluostrv, 
Vlaška, Moldavija i ostale zemlje.“ O raznim srpskim imenima se kaže: ,Ali nekoji Srbi 
i sami se nazivaju još: Crnogorci, Bosanci, Hercegovci, Dalmatinci, Bokelji, Hrvaćani, 
Ličani, Banovci, Krajišnici, Slavonci, Srijemci, Bačvani, Banaćani, Srbijanci, 
Šumadinci, Starosrbijanci, Makedonci itd. Sve su ovo samo pokrajinski nazivi i ne 
znače ništa drugo, nego samo zemlje i pokrajine one, gde ti Srblji žive ... Ne postoji na 
zemaljskoj kugli ni jedan drugi narod (nego) srpski narod koji ... ima iza sebe prošlost 
od preko pet hiljada godina, kao najveći narod na planetu, kao najsnažniji narod na 
zemaljskoj kugli, beskonačno plodan i raširen, koji je oplodio sve zemlje Evrope, Azije i 
Afrike, jedan narod, kojemu bi zapravo cijeli svijet morao biti podvrgnut, narod u kom 
se jei sam Hrist rodio.“ 


Kaže se - svemir je beskonačan, ali slično može biti, bit ću korektan, s maštom. 
Sto ste htjeli time reći? 


Da ovdje nije riječ o mitomaniji daleke prošlosti nego i o sadašnjem stanju velikoga 
broja Srba, svjedoči sustavno stavljanje Boškovića u okvire srpske nacije, kulture, 
znanosti, filozofije. O tome svjedoče i knjige Slobodana Žunjića (Istorija srpske 
filozofije, 2009.) koji navodi da je Bošković ,jezuita srpskog porekla“ i Ilije Marića (O 
srpskoj filosofiji, 2003.). Žunjić nema nikakvih problema da u svoju knjigu uvrsti 
hrvatske filozofe od 15. stoljeća do naših dana i da to nazove srpska „filozofija u 
dijaspori“. Tu spadaju npr. Nikola Modruški (1421. — 1480.), rodom Kotoranin i poslije 
katolički biskup u Senju i Modrušu, Martin Segon (oko 1479.), katolički biskup u 
Ulcinju, Juraj Dragišić (oko 1444. — 1529.), hrvatski franjevac iz Srebrenice, profesor 
filozofije i teologije u Firenci, odgojitelj Giovannija Medicija (poslije pape Lava X.). 
Godine 1514. predložio je reformu julijanskoga kalendara. Za Žunjićem ne zaostaje 
Miloš Đurić koji (1928.) u srpsku filozofiju uvrštava i ostale hrvatske ljude iz 15., 16. i 
17. stoljeća kao npr. Ambroza Šibenčanina, Ivana Polikarpa Severitana, Ivana Križana 
iz Zadra i druge. Ali velikodušno Hrvatima prepušta Jurja Križanića ,ma koliko se on 
povremeno nazivao Srbinom i služio srpskim jezikom, izlazi iz okvira srpske kulture, 
jer je on bio Hrvat“. O pouzdanosti i ozbiljnosti Đurićevih tvrdnja govori njegov navod 
da je sv. Franjo Akvinski osnivač franjevačkoga reda. On dakle ne zna da Akvinski nije 
Franjo nego Toma, a nije franjevac, nego dominikanac. Suvremenoga srpskoga 
»eksperta" Jovana Deretića ne treba ni spominjati jer je on otišao dalje čak i od S. 
Lukina Lazića. 


Evo, to su premise od kojih se polazi. Ako su Lazićeve premise istinite, onda je 
Bošković doista Srbin. Što se Boškovića samoga tiče, on nikada, koliko je poznato, nije 
riječi Srbin, srpski i sl. javno upotrijebio ili zapisao. Nikada nije boravio na srpskom 
teritoriju. Njegov otac je kao dubrovački trgovac neko vrijeme boravio u Novom Pazaru, 
dubrovačkoj trgovačkoj koloniji kakve su Dubrovčani imali i u drugim krajevima, npr. 
i u Velikom Trnovu u Bugarskoj. Boravak Nikole Boškovića i mnogih drugih 
Dubrovčana u Novom Pazaru ne može biti razlog da ih se svojata kao Srbe. Ako bi tko 


i mogao svojatati Boškovića, onda su to Francuzi čiji je državljanin Bošković postao. 
Francuski kralj Luj XV. odobrio je Boškoviću državljanstvo i radno mjesto ravnatelja 
optike u francuskoj mornarici. U aktu o francuskom državljanstvu, koji je Bošković 
dobio u prosincu 1773. stoji: ,... naš dragi i vrlo ljubljeni Ruđer Bošković iz grada 
Dubrovnika u Dalmaciji, svećenik ukinute Družbe Isusove, potomak stare obitelji 
dalmatinske i plemić Republike Lucce, ispovijedajući katoličku, apostolsku i rimsku 
vjeru, izložio nam je da je u njegovoj namjeri da se nastani u našem kraljevstvu i da u 
njemu uživa povlastice naših prirodnih podanika; vrlo je ponizno podnio molbu da mu 
se podijele isprave o državljanstvu.“ Na spomen-ploči u Parizu, na kući u kojoj je neko 
vrijeme (1775. — 1777.) Bošković živio, stoji da je Bošković: „hrvatski znanstvenik i 
filozof po rođenju, a francuski po prihvaćanju". Na spomen-ploči u Milanu stoji da je 
Ruđer Bošković rođen u Dubrovniku, Hrvatska. Tehnički muzej u Beču (u doba 
postojanja Jugoslavije) postavio je (1952.) spomen-ploču na ondašnju isusovačku 
zgradu u kojoj je neko vrijeme stanovao ,hrvatski učenjak" (der kroatische Gelehrte) 
Ruđer Bošković. Tako bi se moglo licitirati koliko je puta Bošković naveden kao srpski, 
a koliko puta kao hrvatski znanstvenik što je besmisleno. Većina stranih autora, 
posebno ruskih, prihvaća da je Bošković Hrvat. 


Na sreću, ne slijede svi Srbi navedeni trojac i njihove istomišljenike. Kada se 1987. 
obilježavala 200. obljetnica Boškovićeve smrti, onda su neki od srpskih autora izričito 
izjavili da je Bošković hrvatski znanstvenik. Tako je npr. ,Jugomarka“ iz Beograda 
izdala poštansku marku i razglednicu na poleđini koje piše: ,Ruđer Bošković 
(Dubrovnik, 1711. — Milano, 1787.), fizičar, matematičar, astronom i filozof. Najveći 
hrvatski naučnik svog vremana (kurziv S. K.). Preteča moderne fizike. Jedan od 
poslednjih univerzalnih ljudi evropske humanističke tradicije (između ostalog bio 
arhitekta, arheolog i pesnik). Bavio se takođe primenjenom matematikom, geofizikom i 
geodezijom.? 


Jeste li baveći se Boškovićem bili u rodnom mjestu njegova oca, što ste ondje 
mogli čuti? 


Bio sam u rodnom mjestu Boškovićeva oca Nikole, u Orahovu Dolu gdje postoji duga 
tradicija i duboko sjećanje te povezanost s Ruđerovom obitelji. U rodnoj kući Nikolinoj 
nalazi se muzej s predmetima iz njegova doba. Danas je to katoličko selo u kojem žive 
Hrvati. Kažu da je tako bilo oduvijek. Jedino danas postoji jedna pravoslavna kuća, a 
to je kuća obitelji Šešelj. Vojislav Šešelj poziva se na svoje rodno selo i time opravdava 
srpsko podrijetlo Boškovićevo. Inače stanovnici sela imaju pohvalne riječi za 
Vojislavove roditelje, ali ne i za Vojislava. Jedan od Vojislavovih predaka dobio je 
imanje od pravoslavne crkve pod uvjetom da prijeđe s katoličanstva na pravoslavlje. 
Poznato je da je i danas Šešelj uglavnom hrvatsko prezime. 


Što kažu dokumenti i povijesni izvori o selu Nikole Boškovića? 


U dokumentima se najčešće navodi isključivo katoličko selo Orahovo kao mjesto župe 
Ravno, ali se navodi i Orahov Dol i Val de Noce (talijanski naziv za Orahov Dol 
spominje se u izvješću iz 1622.). O vjerskoj pripadnosti stanovnika toga sela izvješća 
biskupa i svećenika Trebinjsko-mrkanske biskupije Kongregaciji za nauk vjere 
(Congregatio de Propaganda Fide) kažu sljedeće: 1624. godine u selu Orahovo ima 19 
kuća s oko 100 duša (stanovnika) od kojih su sve rimokatoličke, 1639. ima 14 kuća, 
1684. ima 16 kuća, 1703. također 16 kuća, 1776. Orahov Dol ima 15 katoličkih i 
jednu muslimansku obitelj (u istom se izvješću spominje Mate Bošković, rođak Ruđera 
Boškovića), 1959. sve su obitelji katoličke, a samo je jedna pravoslavna. Izvješća o 
imenu sela i o njegovoj vjerskoj pripadnosti potječu od biskupa franjevaca: Benedikta 
Medvjedovića i Dominika Andrijaševića (obojica su rođenih u tom istom selu Orahovu 
Dolu) i dubrovačkoga biskupa Sigismunda Tudizića. Andrijaševićeva sestra bila je 
majka Nikole Boškovića, tj. baka Ruđera Boškovića, a u Orahovu Dolu je rođen i 
Ruđerov suvremenik franjevac Vital, sin Tome Natalisa Boškovića. 


Što se prisutnosti prezimena Bošković u Orahovu Dolu tiče, ono postoji od prve 
polovice 17. stoljeća. Godine 1622. spominje se Ivan Bošković, 1642. Marko Bošković, 
1649. Mate Bošković, 1653. Ilija Bošković: Zna se da je Ilija kršten 19. srpnja 1653. 
kao sin Boška i Damjane Bošković. On je poslije bio svećenik u Orahovu Dolu. U 18. 


Na sličan su način srbijanski propagandisti reagirali prilikom izbora Tesle na 
kovanice eura. Je li to jednaka matrica? 


Naravno, to je identična matrica: prisvajanje bez argumenta i optuživanje druge 
strane. Najprije se ide prisvajanjem jezika, kulture, znamenitih ličnosti, infiltriranje u 
vlast, a potom slijedi klasična agresija na teritorij. Kada je Tesla odabran kao lik na 
kovanici eura, počele su optužbe sa strane Srba. 


> Institut 
| D Ruđer 
il Bošković 


Zašto? Zar Tesla nije rođen u Hrvatskoj, bez obzira na to što i tko on bio. Dalje, zar on 
nije hrvatski izumitelj? Naravno da je i američki. Pa ako je i Srbin, onda bi Srbima 
trebala biti čast da ga Hrvati stavljaju kao istaknutu osobu na EU kovanice. Ali njima 
je to uvrjeda i razlog za svađe, sukobe, ratovanje. Slično je i sa zračnom lukom Čilipi 
koja se kani imenovati imenom Ruđera Boškovića. Opet problem u srpskim očima. Zar 
Ruđer Bošković nije rođen u Dubrovniku? Tko god on bio. Kad bi i bio Srbin, opet bi 
Srbima trebala biti čast da se po imenu takva čovjeka nazove zračna luka. Zar npr. u 
Zagrebu ne postoji Kennedyjev i Rooseveltov trg? Ne znam kako je u Beogradu. Bi li 
zbog toga Amerikanci trebali prosvjedovati kod Hrvata ili im je čast da se imena 
njihovih ljudi nalaze u popisu hrvatskih trgova, ulica, institucija i sl.? 


Što kažete o prijedlogu da se dubrovačka zračna luka zove imenom Ruđera 
Boškovića? 


Sasvim je opravdano i poželjno da se zračna luka u Čilipima nazove imenom 
Dubrovčanina, Hrvata, ali i građanina svijeta Ruđera Boškovića. Također je pravedno 
da se i Tesli oda počast stavljanjem njegova lika na kovanicu eura. Tim više što ni 
Nikola Tesla nije Srbin nego Hrvat pravoslavne vjere čije je podrijetlo, i s očeve i 
majčine strane, hrvatsko. Zašto Srbi ne objave Teslin Dnevnik da se utvrdi jesu li 
točne tvrdnje Ljubice Štefan koja je, kako kaže, imala prilike čitati u Teslinu Dnevniku 
o njegovu hrvatskom podrijetlu? Zašto nekomu nije stalo do istine kakva god ona bila? 
Istina će nas osloboditi, ne laž. 


Kad spominjete laž, što ćemo s ocem srpske nacije Dobricom Ćosićem koji je 
pisao o ulozi laži u srpskoj povijesti? 


Dobrica Ćosić, nazvan ,otac srpske nacije", dao je savršenu dijagnozu vlastitoga 
naroda. Pritom se mora biti vrlo oprezan i pošten pa imati u vidu da se nikada ne 
smije generalizirati. U svakom narodu ima pametnih, čestitih, moralnih, 
dobronamjernih, istinoljubivih pojedinaca. Tako ih ima i među Srbima. Poistovjećivati 
ih s većinom ne bi bilo nimalo korektno. Ćosić o Srbima kaže: ,Mi lažemo da bismo 
obmanuli sebe, da utešimo drugoga; lažemo iz samilosti. Lažemo iz stida, da 
ohrabrimo, da sakrijemo svoju bedu, lažemo zbog poštenja. Lažemo zbog slobode. Laž 
je vid srpskog patriotizma i potvrda naše urođene inteligencije. Lažemo stvaralački, 
maštovito, inventivno. Laž je srpski državni interes. Laž je u samom biću Srbina. U 
ovoj zemlji svaka laž na kraju postaje istina. Srbe je toliko puta u istoriji spašavala 
laž." Ovome ne treba ništa dodati ni oduzeti. Stvari su prejasne da je svaki komentar 
suvišan. Jedan drugi Srbin, poznati srpski pjesnik Jovan Jovanović Zmaj u svojoj 
pjesmi kaže: „Hrvat se ne bori da što otme kome — Čuva sveti plamen na ognjištu 
svome. — I dok tako čini u najteži dan’ — I Bog je i pravda na njegovoj stran’. - A kuda 
će Srbin — zar on da se dade — Putu, na kom nema ni Boga ni pravde? (...).“ 


Kako to da u ovakvim situacijama - bezočnih neistina, izostaje glas hrvatskih 
intelektualaca srpske nacionalnosti? Je li to znak da su i dalje zagledani u 
Beograd ili nešto drugo? 


Opet smo u opasnosti da generaliziramo. Nisu ni svi hrvatski intelektualci srpske 
nacionalnosti jednakoga mišljenja glede bezočnih neistina. 

U slučaju Boškovića ili Tesle mnogi od njih, uvjeren sam, nisu dovoljno dobro 
informirani. Znati mnoge detalje o nekoj temi stvar je specijalističke usmjerenosti i 
spoznaja o pojedinom problemu. Drugi je razlog vjerojatno i neka vrsta straha da se ne 
istrčava u ,nesigurno“ područje. Ali i kada su stvari prilično jasne, čini se da je 
»mudrije* (lukavije) i pragmatičnije ostati po strani. Neki to rade iz konformizma, a 
neki su možda i uvjereni u mitomaniju velikoga broja članova matičnoga naroda. Neki 
su čak i kolovođe onoga što matična zemlja Srbija nastoji činiti u odnosima s 
Hrvatima. Tu je riječ o programiranoj destabilizaciji i dobivanju u miru onoga što se 
nije postiglo u ratu. Očito im to dobro ide. Zahvaljujući velikim dijelom domaćim 
Matoševim ,pogancima". U konačnici su takvi postupci i izazivanja gotovo uvijek 
usmjereni na ratni sukob i osvajanja. 


Bi li institucije hrvatske države trebale odlučnije reagirati u pogledu srpskih 
krivotvorina, kad je riječ o hrvatskim ličnostima, kulturi, jeziku itd.? 


Da je Hrvatska posve samostalna i samosvjesna država kakvom ju vlast želi prikazati, 
ovo se ne bi moglo događati. Trenutačna vlast koja predstavlja državu (a nažalost i 
mnoge prije bile su slične) nije u stanju reagirati iz više razloga. Jedan je da neki u toj 
vlasti ne razumiju problem pa ga ne mogu ni riješiti. Obično se kaže da je vlast 
nesposobna. Meni se čini da je više u pitanju da je vlast itekako sposobna, ali mnogi u 
njoj ne mogu prevladati bilo svoja uvjerenja, koja su uvelike kompatibilna s 
velikosrpskom mitomanijom, bilo svoju predodređenost prema korupciji. Rezultat toga 
je ignoriranje činjenica, nacionalnih interesa, sigurnosti zemlje, mira u društvu. 


Profesore Kutleša, hvala na razgovoru. 


Razgovarao: Marko Curać 

